**Rendkívüli létfenntartási támogatás**

Siófok Város Önkormányzata által biztosítható települési támogatásokról szóló 1/2016. (II.29.) számú rendelete alapján nyújtható pénzbeli ellátás.

**Az ellátás célja**:

Rendkívüli létfenntartási támogatás állapítható meg, ha a kérelmező vagy a kérelmező háztartásában igazoltan

a) betegség, baleset vagy orvosi kezelés miatt legalább 40%-os munkabér kiesés;

b) lakhatást veszélyeztető elemi kár, különösen tűz, robbanás, földrengés, árvíz;

c) a nevelésbe vett gyermek családjával való kapcsolattartásához;

d) a gyermek családba való visszakerülésének elősegítéséhez kapcsolódó kiadások;

e) a gyermek – hátrányos, halmozottan hátrányos helyzetének fennállása esetén – fejlesztése segítése; vagy

f) a gyermek – hátrányos, halmozottan hátrányos helyzetének fennállása esetén – speciális diétája (tejfehérje allergia és tejcukor érzékenység, lisztérzékenység, cukorbetegség és egyéb súlyos anyagcsere betegségek esetén)

miatt anyagi segítségre szorulnak.

**Hatáskör gyakorlója**: Siófoki Közös Önkormányzati Hivatal Jegyzője

**Illetékesség:** Siófok város közigazgatási területe

**Ügyintézés:**

Siófoki Közös Önkormányzati Hivatal

Hatósági Osztály

Igazgatási Csoport  
8600 Siófok, Fő tér 1.

**Ügyintézők:**

Kaszáné Bodó Viktória

Bujtor Krisztina

**Ügyfélfogadási idő**:

hétfő: 8.00-12.00 h-ig, 13.00-16.00 h-ig  
szerda: 8.00-12.00 h-ig, 13.00-16.00 h-ig  
péntek: 8.00-12.00 h-ig

**Ügyfélfogadás helye:**

Siófoki Közös Önkormányzati Hivatal  
Hatósági Osztály Igazgatási Csoport

Ügyfélszolgálati Iroda  
8600 Siófok, Fő tér 1. fsz. 2. szoba

Ügyfélhívó kód: Rendkívüli létfenntartási támogatás

**Telefonos elérhetőség**:

84/504-117

**E-mail elérhetőség:**

szocialis@siofok.hu

**A kérelem elbírálásának határideje**: teljes eljárásban 60 nap

**Eljárási illeték**: az eljárás illetékmentes

**A fellebbezésre nyitva álló határidő**: döntés kézhezvételétől számított 15 nap

**Egyéb információk:**

**Rendkívüli létfenntartási támogatás** abban az esetben nyújtható támogatás,

ha az **egyszemélyes háztartásban** élő havi **nettó jövedelme** a szociális vetítési alap összegének 260 %-át **(jelenleg: 85.500.-Ft)** nem haladja meg,

**egyszemélyes háztartásban élő nyugdíjas esetén** a szociális vetítési alap összegének 300 %-át **(jelenleg: 114.000.-Ft)** nem haladja meg, és az Szt. 4. § (1) bekezdés b) pontja szerinti **vagyona nincs**.

A **többszemélyes háztartásban** egy főre jutó havi nettó jövedelem a szociális vetítési alap összegének 250 %-át **(jelenleg: 79.800.-Ft)** nem haladja meg, és az Szt. 4. § (1) bekezdés b) pontja szerinti **vagyona nincs**.

**Vagyon:** az a hasznosítható ingatlan, jármű, továbbá vagyoni értékű jog, amelynek  
a) külön-külön számított forgalmi értéke, illetőleg összege a szociális vetítési alap összegének a harmincszorosát (jelenleg: 855.000.-Ft), vagy

b) együttes forgalmi értéke a szociális vetítési alap összegének a nyolcvanszorosát (2.280.000.-Ft) meghaladja, azzal, hogy a szociális rászorultságtól függő pénzbeli és természetbeni ellátások jogosultsági feltételeinek vizsgálatánál nem minősül vagyonnak az az ingatlan, amelyben az érintett személy életvitelszerűen lakik, az a vagyoni értékű jog, amely az általa lakott ingatlanon áll fenn, továbbá a mozgáskorlátozottságra tekintettel fenntartott egy személygépjármű.

Az egy naptári évben egy alkalommal megállapítható rendkívüli létfenntartási támogatás összege 10.000.- forint, több feltétel fennállása esetén legfeljebb 50.000.- forint.

**A kérelem benyújtásának módja:** formanyomtatványon

## A kérelemhez csatolni kell:

* a kérelmező és a vele egy háztartásban élők jövedelméről szóló igazolásokat,
* elvált személy esetén a házasság felbontásáról, illetve a gyermek elhelyezéséről szóló jogerős bírósági döntést, vagy házastársától, illetve gyermeke édesapjától külön élő személy esetén a gyámhatóság jegyzőkönyvét,
* 16. életévet betöltött önálló keresettel nem rendelkező a nappali oktatás munkarendje szerint tanulmányokat folytató gyermek esetén iskolalátogatási igazolást,
* a kérelem formanyomtatványon közölt adatokat alátámasztó igazolásokat,
* minden olyan egyéb igazolást, ami a támogatás megállapításának indokoltságát igazolja.